<classify> JIMBO la Ruangwa mkoani Lindi linatekeleza mikakati ya kuongeza kiwango cha ufaulu kwenye shule za sekondari sanjari na kuwawezesha wasichana kupata elimu kwenye mazingira rafiki.Msaidizi wa Waziri Mkuu Kassim Majaliwa kwenye masuala ya jimbo hilo, Fadhil Liwaka amesema , miongoni mwa mikakati hiyo ni kujenga mabweni na kuwapa walimu mbinu za kufaulisha.Liwaka amesema, jimbo hilo lina shule tatu za elimu ya juu ya sekondari za Mbekenyela, Ruangwa, na Mkole na limewahi kupokea shilingi milioni 591 za kujenga nyumba za walimu, matundu ya vyoo, mabweni, madarasa na miundombinu mingine ili kuboresha taaluma.Tuna mkakati wa kuanzisha shule ya wasichana ambayo zamani ilikuwa inaitwa Mnacho Primary School, kwa sasa tutaibadilisha itaitwa Lucas Malia, shule hii itakwenda kukusanya wasichana wote wanaofanya vizuri kutoka Wilaya ya Ruangwa wanaokwenda kuanza kidato cha kwanza ili wakae sehemu mojaamesema.Amesema ofisini kwake mjini Ruangwa kuwa, Mbunge wa jimbo hilo, Kassim Majaliwa amekuwa akichangia kuboresha taaluma jimboni humo ikiwa ni pamoja na kutoa motisha kwa wanafunzi wanaofanya vizuri ikiwa ni pamoja na kuwalipia ada sanjari na kutoa kompyuta kwa shule zote za sekondari.Liwaka ameieleza timu kutoka kutoka Kampuni ya Magazeti ya Serikali TSN kuwa, hivi katibu ofisi ya Mbunge ilitoa kompyuta 100 kwa shule zote za sekondari jimboni humo ziwawezeshe wanafunzi kujifunza.Kwa hiyo tumegawa kompyuta zisizopungua 20 kwa zile shule kongwe ambazo zamani zingine tulishazipa kompyuta kwa hiyo sasa hivi kwenye kila shule ya sekondari wana uhakika wa kuwa na kompyuta za kujifunzia zinazoanzia tano mpaka 20 na inawezesha wanafunzi wetu kuwa imara katika masuala ya Tehamaamesema.Liwaka amesema, Mbunge huyo ambaye pia ni Waziri Mkuu wa Tanzania amekuwa akifanya utaratibu ili shule za msingi na sekondari zilizopo kwenye maeneo yasiyo na nishati ya umeme zipate umeme unaotokana na nguvu ya jua.Amesema, pia wamekuwa wakitoa fedha, zana za ujenzi ikiwemo saruji na mabati, ushauri na kupeleka wataalamu kuboresha matumizi ya miundombinu kwenye utoaji elimu.Kwa hiyo kwenye eneo la elimu bado tunaendelea kuwa na ndoto kubwa kuhakikisha kwamba Ruangwa inabadilika kwa ukuaji wa taaluma kupitia watoto ambao leo wako mashuleni kesho watakuja kutusaidia kama Taifa linalotegemewaamesema Liwaka.  <topic>: KITAIFA 